قارس‌داکی آنی اؤرن یئرینده/تاریخی شهر یئرینده ائدیلن قازی‌لاردا تاپیلان و تخمینا مین ایللیک اولدوغو ایفاده ائدیلن "انسان باشلی ایلان" قابارتماسی، موزه مودورلوگونده سرگیلنمه‌یه باشلاندی.
قارسین آرپاچای ائلچه‌سی یاخینلیغیندا تاپیلان، 961-1045ده پاکرادونی خاندان‌لیغی دؤورونده ارمنی حؤکمدارلاری‌نین باشکندی اولان، 11 ایله 12.جی عصره عاید اسلام معماریسی اثرلرینی دا بنیه‌سینده توتان آنی اؤرن یئرینده‌کی قازی‌لاردا فرق‌لی اثرلر اورتایا چیخاریلیر.
آنی کاتدرالی اطرافیندا گئچن ایل ائدیلن قازیدا، توف داشی(وولکانیک بیر داش) اوزرینه ایشلنمیش آسلان، قادین و ایلان فیگورلاری‌نین یئر آلدیغی تاریخی قابارتما تاپیلدی.
اورتا چاغ دؤورون‌دن قالدیغی بیلدیریلن اثر، کونسرواسیونوندان(تعمیر قوروما) سونرا قارس موزه مودورلویونده سرگیله‌ندی.
موزه مودورو نجم الدین آلپ، قوناق‌لارین، اثری سرگی سالونوندا گؤره بیله‌جیینی سؤیله‌یه‌رک،
"قابارتما، آسلان، قادین و ایلان تریلوگو/اوچله‌مه‌سی قابارتما اولا‌راق ایشلنمیش مؤحتشم بیر اثر. گئچن ایل موزه‌میزه گلدی. ایشلملرینی تاماملادیق، ایندی سرگیده توتوروق. قازی آپاردیغیمیز ساحه‌ده تاپیلان اثرلرین هامی‌سی 10 و 11.جی عصره عاید. بو سبب‌دن بو اثره مین ایللیک بیر اثر دئیه بیلریک" دئدی.
قابارتمانین سرگیلندیگی ساحه‌ده تانیدیجی یازی و بروشورو اولدوغونو ایضاح ائدن آلپ، قوناق‌لارین متخصص آرکئولوگ‌لاردان دا معلومات آلابیله‌جیینی قید ائتدی.
